കോളജ് വിദ്യാര്ത്ഥിനിയെ പീഡിപ്പിക്കാന് ശ്രമിച്ച പ്രതി പതിനഞ്ച് വയസുകാരന് കുറ്റം സമ്മതിച്ചെന്ന് പോലീസ് മലപ്പുറം കൊണ്ടോട്ടിയില് കോളജ് വിദ്യാര്ത്ഥിനിയെ ബലാത്സംഗം ചെയ്യാന് ശ്രമിച്ച പ്രതി പതിനഞ്ച് വയസുകാരന്. പൊലീസ് കസ്റ്റഡിയിലുള്ള പ്രതി കുറ്റം സമ്മതിച്ചതായാണ് വിവരം. പ്രതിയെ പൊലീസ് വിശദമായി ചോദ്യം ചെയ്തുവരികയാണ്. ഇയാളുടെ ശരീരത്തില് മുറിവേറ്റ പാടുകളുണ്ട്. ഇതേപ്പറ്റി ചോദിച്ചപ്പോള് പട്ടി ഓടിച്ചപ്പോള് സംഭവിച്ചതാണെന്നാണ് പ്രതി പൊലീസിനോട് പറഞ്ഞത്. സിസിടിവി ദൃശ്യങ്ങള് അടക്കം നിരത്തി ചോദ്യം ചെയ്തപ്പോഴാണ് പ്രതി കുറ്റം സമ്മതിച്ചത്. ഇന്നലെ പട്ടാപകലാണ് സംഭവം നടന്നത്. കോളജില് നിന്ന് വരികയായിരുന്ന 21 കാരിക്ക് ദുരനുഭവമുണ്ടയാത്. ആളൊഴിഞ്ഞ സ്ഥലത്തുവച്ച് അക്രമി വിദ്യാര്ത്ഥിനിയെ കീഴ്പ്പെടുത്തി സമീപത്തെ വാഴ തോട്ടത്തിലേക്കു വലിച്ചിടുകയായിരുന്നു. തലയില് കല്ലു കൊണ്ടിടിച്ചും മര്ദിച്ചുമായിരുന്നു പീഡനശ്രമം. വാഴ തോട്ടത്തിലേക്കു പിടിച്ചു വലിച്ച് കൊണ്ടുപോവുന്നതിടെ പെണ്കുട്ടി ചെറുക്കുകയായിരുന്നു. ഈ സമയത്താണ് കല്ലുകൊണ്ട് ഇടിച്ച് പരിക്കേല്പ്പിച്ചത്. കുതറി മാറി സമീപത്തെ വീട്ടിലേക്ക് ഓടി കയറിയാണ് പെണ്കുട്ടി രക്ഷപ്പെട്ടത്. സംഭവത്തില് കൊണ്ടോട്ടി ഡിവൈഎസ്പിയുടെ നേതൃത്വത്തിലാണ് അന്വേഷണം നടക്കുന്നത്. ബലാല്സംഗ ശ്രമത്തിനിടെ ഓടി രക്ഷപ്പെട്ട ഇരുപത്തിയൊന്നുകാരി അര്ദ്ധനഗ്നയായിട്ടാണ് സമീപത്തെ വീട്ടിലേക്ക് ഓടിക്കയറിയതെന്ന് പ്രദേശവാസി പറഞ്ഞിരുന്നു. ദേഹത്താകെ മണ്ണ് പറ്റിയിരുന്നു. പെണ്കുട്ടിയുടെ വായില് ഷാള് കുത്തിക്കയറ്റി, കൈകള് കെട്ടിയിരുന്നു. പീഡന ശ്രമം ചെറുത്തപ്പോള് കല്ലുകൊണ്ട് ഇടിച്ചു പരുക്കേല്പ്പിച്ചു. വെളുത്ത് തടിച്ച് മീശയും താടിയുമില്ലാത്ത ആളാണ് ഉപദ്രവിച്ചതെന്നും അയാളെ താന് നേരത്തെ കണ്ടിട്ടുണ്ടെന്നും പെണ്കുട്ടി പറഞ്ഞുവെന്നും പ്രദേശവാസി വെളിപ്പെടുത്തിയിരുന്നു.